b'\n_START_ARTICLE_\nLedena dvorana Bled\n_START_PARAGRAPH_\nLedena dvorana Bled je ime hokejske dvorane na Bledu, ki je mati\xc4\x8dna dvorana kluba HK MK Bled, pred tem pa nekdanjega kluba HK Bled. Zgrajena je bila leta 1979, leta 2002 pa prenovljena in sprejme 5.000 gledalcev. Poleg liga\xc5\xa1kih hokejskih tekem je leta 1991 gostilo Svetovno prvenstvo v hokeju na ledu skupine B, v letih 1993 in 1996 pa \xc5\xa1e Svetovno prvenstvo v hokeju na ledu skupine C. Od leta 1992 gosti tudi klubski hokejski turnir Poletna liga Rudi Hiti. Leta 2002 je gostila tudi \xc5\xa1ahovsko olimpijado, ob tem pa v dvorani redno potekajo tudi glasbeni koncerti.'